**REFERAT FRA STYREMØTE 04-2021**

**I NORSK IRSKSETTERKLUBB**

Dato: 23.mars 2021

Tid/sted: Kl. 19.30 – 21.30, Microsoft Teams.

Tilstede: Gisle Sveva (leder), Lene Moen (nestleder), Ragnhild Bergheim (utstilling), Anders Fledsberg (avlsrådsleder), Stein Nilsen (jakt og trening), Nina Hordnes (1.vara) og Morten Risstad ( 2.vara).

Fravær: Geir Pedersen (økonomi).

Referent: Vigdis Ingebrigtsen.

**Sak 01-04-21: Innkalling og dagsorden**

Vedtak:*Godkjent.*

**Sak 02-04-21: Årsberetning 2020**

Frist for å sende årsberetning til Vigdis for sammensetning: 06.04.

* Styret, medlemmer, organisasjonen: Gisle
* Resultater, Årets hunder: Stein- OK
* Avlsarbeid: Anders
* IRHS: Thomas
* Utstilling: Ragnhild- OK
* Informasjon, Arrangement, Forslag til drift 2021+ sammensetning: Vigdis
* Budsjett: Geir- OK

*Vedtak: Anders mangler noe av datagrunnlaget, sender henvendelse til NKK og Ødegaard.*

*Vigdis setter sammen årsberetningen og sender ut på e-post.*

**Sak 03-04-21: Handlingsplan 2021**

**Handlingsplan 2021**

**Mål (RAS)**

Jaktegenskaper

* Rød IS skal hevde seg blant topp 6 innenfor NM individuelt for stående fuglehunder (høyfjell, vinter, lavland og skog)
* Rød IS skal være blant topp 3 innenfor NM lag (høyfjell, vinter og lavland)
* Rød og hvit IS skal får premier i alle kvalitetsklasser
* Øke andelen av irsksettere som deltar på jaktprøver

Helse

* Godkjenning av RAS 2019 – 2024 (RS 2021)
* Irsk setter skal ha en sunn og god helse, og fremstå som en frisk rase
* Kartlegging

Gemytt

* Promotere irsk setter som mentalt sterke brukshunder
* Ingen gemyttanmerkinger på jaktprøver eller utstilling
* Legge til rette for kurs og sosialisering for unghunder

Eksteriør

* 3 røde IS NUCH
* Flere irsksettere på utstilling, oppfordre avdelinger til å sammen arrangere større utstillinger
* Flere eksteriørdommere for vår rase
* Ha statistikk over dommere/ premier (kalibrering)

Medlemmer

* 1800 medlemmer, gradvis økning
* Tilbud om lokale medlemsmøter, kurs og samlinger
* Informasjon på NISK sidene i FH, hjemmesiden, medlemsmail og Facebook

Organisasjonen

* Sette i gang en prosess for drøfting av en eventuell endring av vår organisasjonsmodell

**Tiltak**

|  |  |  |
| --- | --- | --- |
| Jaktegenskaper | Hvem? | Status |
| Ha gjennomført dressurkurs/»ro i oppflukt» | Avdelingene |  |
| Ha gjennomført treningssamling i fjell/skog/lavland (med økonomisk støtte fra HS til terrengleie) | Avdelingene |  |
| Arrangere instruktørkurs fase 1 og 2 | styret |  |
| Oversikt over instruktører på hjemmesiden | Avdelingene |  |
| Publisere statistikker over viltfinner- og standindekser på jaktprøver | Avlsrådet |  |

|  |  |  |
| --- | --- | --- |
| Helse | Hvem? | Status |
| Helseundersøkelse om forekomst av overgangsvirvel og epilepsi hos irsk setter | Styret |  |
| Presentasjon av helseundersøkelsen og videre arbeid (RS 2022) | Styret |  |
| Helsetester i forhold til avlskrav | Styret |  |
| Informasjon til oppdrettere med artikler i FH | Styret |  |

|  |  |  |
| --- | --- | --- |
| Gemytt | Hvem? | Status |
| Ha oversikt over anmerkninger på prøver og utstillinger | Styret |  |
| Avle på harmoniske og mentalt sterke individ | Avlsråd / oppdrettere |  |
| Unghundsamling med foredrag og dressur | Styret/ avdelinger |  |

|  |  |  |
| --- | --- | --- |
| Eksteriør | Hvem? | Status |
| Kurs i anatomi og bevegelse (digitalt) | Styret |  |
| Handlerkurs | Avdelingene |  |
| Samarbeide om å holde utstillinger | Avdelingene |  |
| Invitere nyutdannede dommere til utstillinger | Avdelingene |  |
| Tilbakemelding fra NKK/DUK | Uts.ansvarlig |  |

|  |  |  |
| --- | --- | --- |
| Medlemmer | Hvem? | Status |
| 1800 medlemmer 31.12. | oppdrettere |  |
| Bredt aktivitetstilbud | Avdelingene/styret |  |
| Aktiv oppdatert bruk av våre medier | Styret/redaktør/avdelinger |  |

|  |  |  |
| --- | --- | --- |
| Organisasjon | Hvem? | Status |
| Møte mellom styret og avdelinger/ DR 2 g.pr.år  | Styret |  |
| Spørreundersøkelse til avdelinger/DR ang. vår organisasjonsmodell | Styret |  |
| Fremlegge forslag om endring av organisasjonsmodellen på RS | Styret |  |
| Opprette arbeidsgruppe som jobber med en evt. endring av vår modell frem mot RS 2022 | Styret/ RS |  |

RS 2020 gav styret mandat til å komme med et forslag til RS 2021 i forbindelse med regionsreformen som tredde i kraft 1.1.2020. Dersom NISK sin organisasjonsmodell skal endres krever det en lang og bred prosess. Det er sendt ut et spørreskjema til avdelinger og DR i forhold til dette. Ut fra svarene vil styret utarbeide et forslag som blir presentert på RS. Deretter foreslår styret å opprette en arbeidsgruppe som skal jobbe med forslaget frem mot et eventuelt vedtak på RS 2022. Om det blir en endring av dagens modell krever dette også en lovendring for klubben i forhold til oppløsning av avdelingene.

**Sak 04-04-21: Dispensasjons søknad for godkjent avlshannhund**

Det er kommet inn dispensasjonssøknad om fritak for jaktprøveresultat. Hunden oppfyller de andre kravene; fri for PRA og CLAD, HD status B / indeks 106. Jaktlystindeks 89, viltfinnerindeks 83. Very Good på utstilling (1 utstilling). Hatt 4 jaktprøve starter uten resultat. Hunden er brukt i avl.

*Vedtak: Styret innvilger ikke søknaden.*

**Sak 05-04-21: Distribusjon av Fuglehunden**

Det er en økende etterspørsel etter bladet Fuglehunden (FH). Flere medlemmer tar kontakt som sier de ikke har mottatt bladet.

Ved henvendelse til FH informerer de om at de bruker distribusjons firmaet Helt Hjem der de opererer. Det vil si at bladet noen steder blir lagt uadressert i felles avispostkasser i boligfelt.

*Vedtak: Styret synes ikke dette er en tilfredsstillende måte å distribuere bladet på, og vil sende det inn som sak til raseutvalget (RU)* . *Bladet eies av raseklubbene i FKF.*

Neste styremøte blir 20.april.